Document ID: 31997R0122

KOMMISSIONENS FORORDNING (EF) Nr. 122/97 af 23. januar 1997 om ændring af forordning (EØF) nr. 3567/92 for så vidt angår bestemmelser om anvendelse og overdragelse af rettigheder i fåre- og gedekødssektoren
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 3013/89 af 25. september 1989 om den fælles markedsordning for fåre- og gedekød (1), senest ændret ved forordning (EF) nr. 1589/96 (2), særlig artikel 5a, stk. 4, og
ud fra følgende betragtninger:
Bestemmelserne om overdragelse af præmierettigheder, jf. artikel 7 i Kommissionens forordning (EØF) nr. 3567/92 (3), senest ændret ved forordning (EF) nr. 1847/95 (4), medfører, at myndighederne ikke kan anerkende en ændring af antallet af en producents rettigheder gennem overdragelse, hvis producenten underretter myndighederne herom efter den dato, hvor han indgav præmieansøgning; i et sådant tilfælde af forsinket meddelelse af overdragelsen kan både den producent, der overdrager rettigheder, og den producent, der overtager rettigheder, blive pålagt sanktioner, som i dette tilfælde kan betragtes som uforholdsmæssigt strenge for den fejl, der er begået;
for at skabe mere rimelige betingelser for sådanne overdragelser, uden at der dermed rejses tvivl om behovet for en passende kontrol af præmieansøgningerne, bør myndighederne kunne anvende bestemmelserne om overdragelse af rettigheder mere smidigt; medlemsstaterne bør derfor kunne tillade, at overdragelser meddeles indtil den sidste dag i præmieansøgningsperioden, dvs. inden der foretages kontrol;
forordning (EØF) nr. 3567/92 bør ændres tilsvarende;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fåre- og Gedekød -
UDSTEDT FØLGENDE FORORDNING:
Artikel 1
Artikel 7, stk. 2, i forordning (EØF) nr. 3567/92 affattes således:
»2. Endelig og midlertidig overdragelse af rettigheder får først virkning, når den producent, der overdrager endeligt eller midlertidigt, og den producent, der overtager rettighederne, har underrettet medlemsstatens myndigheder.
Myndighederne underrettes inden en frist, der fastsættes af medlemsstaten, og ikke senere end den dato, hvor præmieansøgningsperioden udløber i den pågældende medlemsstat bortset fra de tilfælde, hvor overdragelse af rettigheder er sket i forbindelse med arv. De producenter, der modtager rettighederne, skal i så fald kunne fremlægge juridiske dokumenter, som godtgør, at de har modtaget rettighederne fra afdøde producenter«.
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Den anvendes på præmierettigheder for 1997 og følgende produktionsår.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 23. januar 1997.

Labels: 11
17
5
9
6